لحسن الداودي وقيلا نسى آش دارو فيه صحاب الفايس بوك بسبب الدفاع ديالو على شركة سنطرال ورجع عاود يدافع عليها من جديد. كيفاش عاد لحسن الداودي الوزير المنتدب لدى رئيس الحكومة المكلف بالشؤون العامة والحكامة للدفاع عن شركة الحليب سنطرال. وقال الداودي خلال استضافته ضمن نشرة الأخبار على القناة الأولى مساء أمس الخميس 31 ماي هاد الشركة ماشي شركة مغربية اللي خصها تبقى هادي شركة أجنبية ومتعددة الجنسيات كاينة في دول كثيرة والمغرب جزء صغير من الاستثمار ديالها. وأضاف الداودي بالقول: ماشي هادي هي الشركة اللي كتربح بزاف كيفما كيقولو الناس هادي النسبة ديال الربح ديالها 0.9 في المائة حسب أرقام البورصة وكاين الشركات آخرين كيربحو أكتر من 24 في المائة. وأكد الداودي أن الشركة ماشي عندها الأسعار مرتفعة مردفا بالقول: يمكن المواطن ما عندوش القدرة الشرائية مرتفعة ولكن ما تهموش هاد الشركة أنها كتزيد ولا الشركات الأخرى لأن الحليب كيتباع بنفس الثمن. واعتبر الداودي أن هذه الشركة اللي عايشين معها أكتر من نص مليون ديال المغاربة إذا سدات لا قدر الله حنا كنخربو بيوتنا بيدينا على حد قوله.